pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รัฐอ้าแขน! รับสมัครร้านธงฟ้าประชารัฐ ขายของ-รับเงินผ่านแอปฯ ถุงเงินประชารัฐ
วันอังคารที่ 28 สิงหาคม 2561
​รัฐอ้าแขน! รับสมัครร้านธงฟ้าประชารัฐ ขายของ-รับเงินผ่านแอปฯ ถุงเงินประชารัฐ
--
มาแล้วครับอีกหนึ่งโครงการดี ๆ เพื่อผู้มีรายได้น้อย โดยเฉพาะพ่อค้าแม่ค้ารายย่อยที่เปิดร้านขายของเป็นของตัวเอง เพราะวันนี้ทุกคนสามารถอัพยอดขายรายวันหรือรายเดือนผ่านช่องทางรับชําระเงินแบบใหม่ที่ง่าย สะดวก และรวดเร็วยิ่งขึ้น นั่นก็คือแอปพลิเคชัน “ถุงเงินประชารัฐ” ที่รัฐบาลจัดให้
ขอเพียงร้านค้าสมัครเข้าร่วมโครงการธงฟ้าประชารัฐโดยใช้แอปพลิเคชันบนโทรศัพท์มือถือ
ส่วนผู้ซื้อเองก็สามารถซื้อสินค้าได้สะดวกมากยิ่งขึ้นเช่นกัน
ก่อนหน้านี้รัฐบาลได้จัดสรรเงินค่าครองชีพให้ผู้ถือบัตรสวัสดิการแห่งรัฐ เพื่อเป็นค่าใช้จ่าย 300 - 500 บาท
ต่อเดือนต่อคน และกําหนดให้ใช้บัตรสวัสดิการฯ ได้ที่ร้านค้าที่เข้าร่วมโครงการธงฟ้าประชารัฐ โดยเริ่มจากการให้ใช้จ่ายซื้อสินค้าผ่านเครื่องรับชําระเงินทางอิเล็กทรอนิกส์ (อีดีซี)
แต่วันนี้ชีวิตจะง่ายขึ้น เพราะมีแอปพลิเคชันถุงเงินประชารัฐเข้ามาช่วยเสริม ซึ่งเพิ่งเปิดตัวไปเมื่อ 1 ส.ค.61 ที่ผ่านมา
เราจึงอยากเชิญชวนให้ร้านค้าปลีกทั่วไทยสมัครเข้าร่วมโครงการ โดยต้องเป็นร้านค้าที่มีคุณสมบัติ คือ
1. เป็นร้านค้าที่ขายสินค้าอุปโภคบริโภค อาหารและเครื่องใช้ในครัวเรือน สินค้าเพื่อการศึกษา สินค้าวัตถุดิบเพื่อเกษตรกรรม ยารักษาโรค ผลผลิตทางการเกษตรและผลิตภัณฑ์ชุมชน
2. เป็นร้านค้าที่มีทําเลที่ตั้งแน่นอน และขายสินค้าเป็นประจํา หรือเป็นหน่วยรถยนต์เคลื่อนที่เร่ขายสินค้าก็ได้
3. ไม่เคยถูกเพิกถอนสิทธิการติดตั้งเครื่องรูดบัตรสวัสดิการแห่งรัฐ หรือปฏิเสธ ขอคืน ยกเลิกการติดตั้งเครื่องรูดบัตรฯ
4. ผู้สมัครต้องมีโทรศัพท์ที่รองรับระบบปฏิบัติการ และเชื่อมต่อระบบอินเทอร์เน็ตได้
วิธีการสมัครต้องทําอย่างไร?
1. ดาวน์โหลดใบสมัครได้ที่ www.moc.go.th หรือ รับใบสมัครด้วยตนเองได้ที่ ศูนย์บริการประชาชนกระทรวงพาณิชย์ ชั้น 3 อ.เมือง จ.นนทบุรี หรือสํานักงานพาณิชย์จังหวัดทุกจังหวัด
2. สมัครด้วยตนเองที่ ศูนย์บริการประชาชนกระทรวงพาณิชย์ หรือสํานักงานพาณิชย์จังหวัด หรือสมัครทางไปรษณีย์ส่งถึงสํานักงานปลัดกระทรวงพาณิชย์ เลขที่ 563 ถ.นนทบุรี ต.บางกระสอ อ.เมือง จ.นนทบุรี 11000 หรือส่งที่สํานักงานพาณิชย์จังหวัดที่ร้านค้าตั้งอยู่ โดยระบุมุมซองว่า “สมัครร้านค้าธงฟ้าประชารัฐ”
เมื่อสมัครแล้วขั้นตอนต่อไปจะเป็นอย่างไร?
1. หลังจากร้านค้ายื่นใบสมัครและมีการตรวจสอบความถูกต้องครบถ้วนแล้ว จะมีการออกหนังสือรับรองให้ผู้สมัครนําไปยื่นต่อธนาคารกรุงไทยสาขาที่ผู้สมัครมีภูมิลําเนาตั้งอยู่หรือใช้บริการ
2. หน่วยงานรวบรวมรายชื่อผู้สมัครและหลักฐานประกอบ เพื่อบันทึกข้อมูลลงในระบบฐานข้อมูลธงฟ้าประชารัฐ และระบบการเบิกจ่ายเงิน
3. ธนาคารกรุงไทยส่งข้อความสั้น (SMS) ผ่านเบอร์โทรศัพท์มือถือที่ผู้สมัครให้ไว้ เพื่อแจ้งให้ไปติดตั้งแอปพลิเคชัน “ถุงเงินประชารัฐ” และเปิดรหัสการใช้งาน
4. ผู้สมัครสามารถเปิดขายสินค้าโดยรับบัตรชําระเงินของผู้ถือบัตรสวัสดิการแห่งรัฐได้ โดยกรมบัญชีกลางและธนาคารกรุงไทยจะโอนเงินเข้าบัญชีร้านค้าที่เข้าร่วมโครงการ พร้อมทั้งส่ง SMS แจ้งข้อมูลการโอนเงินให้ทราบด้วย
ขั้นตอนและแนวปฏิบัติ
https://www.moc.go.th/images/633/35067__050761.pdf
ใบสมัครเข้าร่วมโครงการ
http://www.moc.go.th/images/633/tong-fa1/03_regis_190761.pdf
สถานที่รับสมัครร้านค้าเข้าร่วมโครงการธงฟ้าประชารัฐ
http://www.moc.go.th/images/633/tong-fa1/39602_04_address99.pdf
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-  รมว.แรงงาน แถลง ไทยเตรียมพร้อมเป็นเจ้าภาพแข่งขันฝีมือแรงงานอาเซียน 31 ส.ค. - 2 ก.ย.61 ณ อิมแพ็ค เมืองทองธานี
วันพฤหัสบดีที่ 24 พฤษภาคม 2561
รมว.แรงงาน แถลง ไทยเตรียมพร้อมเป็นเจ้าภาพแข่งขันฝีมือแรงงานอาเซียน 31 ส.ค. - 2 ก.ย.61 ณ อิมแพ็ค เมืองทองธานี
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการแถลงข่าวการแข่งขันฝีมือแรงงานอาเซียน ครั้งที่ 12 ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการแถลงข่าวการแข่งขันฝีมือแรงงานอาเซียน ครั้งที่ 12 ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน ซึ่งมีผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า การแข่งขันฝีมือแรงงานแห่งชาติในครั้งนี้ กระทรวงแรงงาน โดยกรมพัฒนาฝีมือแรงงานได้ใช้แนวทางประชารัฐร่วมมือกับหน่วยงานภาครัฐ เอกชน และสถาบันการศึกษาในการจัดการแข่งขัน ซึ่งจากการประชุมของคณะกรรมการจัดงานฯ ทราบว่าขณะนี้มีความคืบหน้าไปมาก ทั้งด้านการแข่งขัน อํานวยการ พิธีการ วิชาการ ประชาสัมพันธ์ และกิจกรรมการประชุมวิชาการ ASEAN TVET Conference และกิจกรรม One School One Country เป็นต้น
พล.ต.อ.อดุลย์ฯ กล่าวต่อว่า การที่ประเทศไทยได้รับเกียรติเป็นเจ้าภาพการแข่งขันฝีมือแรงงานอาเซียนในครั้งนี้ จะเป็นประโยชน์ให้แก่ประเทศชาติอย่างมาก เนื่องจากจะมีการนําเทคโนโลยี วิธีการ และรูปแบบการแข่งขัน มาเป็นต้นแบบในการจัดงานแข่งขันฝีมือแรงงานแห่งชาติ และถ่ายทอดทักษะความรู้ที่ได้จากการแข่งขันไปสู่หน่วยงานในสังกัดกรมพัฒนาฝีมือแรงงานทั่วประเทศ การจัดทําหลักสูตรฝึกอบรมในการพัฒนาทักษะคนทํางาน และขณะเดียวกันเป็นการกระตุ้นให้เยาวชน ช่างฝีมือ และประชาชนทั่วไป เกิดความกระตือรือร้นในการพัฒนาทักษะฝีมือของตนเอง รวมทั้งเป็นการส่งเสริมให้ประเทศมีความเข้มแข็งทั้งด้านเศรษฐกิจและสังคม อีกทั้งประเทศสมาชิกจะได้มีโอกาสแลกเปลี่ยนประสบการณ์ด้านทักษะฝีมือ สังคม วัฒนธรรม เป็นการสร้างมิตภาพและความเข้าใจอันดีต่อกัน
ทั้งนี้ การแข่งขันฝีมือแรงงานอาเซียน ครั้งที่ 12 จะจัดขึ้นระหว่างวันที่ 31 สิงหาคม - 2 กันยายน 2561 โดยมีพิธีเปิดในวันที่ 30 สิงหาคม 2561 และพิธีปิดในวันที่ 4 กันยายน 2561 มีการแข่งขันทั้งหมด 26 สาขาอาชีพ 6 กลุ่มสาขา โดยจะมีเยาวชนที่เข้าแข่งขันจาก 10 ประเทศ เจ้าหน้าที่และคณะกรรมการจากอาเซียนและประเทศไทย และผู้ชมการแข่งขันเข้าร่วมประมาณ 30,000 คน ณ อิมแพ็ค เมืองทองธานี
---------------------------------------
กองเผยแพร่และประชาสัมพันธ์/
สมภพ ศีลบุตร - ภาพ/
24 พฤษภาคม 2561
รัฐบาลไทย-ข่าวทำเนียบรัฐบาล-กระทรวงยุติธรรมเข้าเยี่ยมศึกษาดูงานด้านการบังคับคดีแพ่งและระบบข้อมูลสารสนเทศ ณ ศาลสูงเซี่ยงไฮ้ (Shanghai High People’s Court) ณ นครเซี่ยงไฮ้ สาธารณรัฐประชาชนจีน
วันจันทร์ที่ 21 มกราคม 2562
กระทรวงยุติธรรมเข้าเยี่ยมศึกษาดูงานด้านการบังคับคดีแพ่งและระบบข้อมูลสารสนเทศ ณ ศาลสูงเซี่ยงไฮ้ (Shanghai High People’s Court) ณ นครเซี่ยงไฮ้ สาธารณรัฐประชาชนจีน
กระทรวงยุติธรรมเข้าเยี่ยมศึกษาดูงานด้านการบังคับคดีแพ่งและระบบข้อมูลสารสนเทศ ณ ศาลสูงเซี่ยงไฮ้ (Shanghai High People’s Court) ณ นครเซี่ยงไฮ้ สาธารณรัฐประชาชนจีน
ในวันจันทร์ที่ ๒๑ มกราคม ๒๕๖๒ เวลา ๑๔.๐๐ น. พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม นําคณะผู้แทนไทย ร่วมกับผู้แทนจากประเทศต่างๆ ที่เข้าร่วมประชุมการบังคับคดีโลก เพื่อศึกษาดูงานด้านการบังคับคดีแพ่งและระบบข้อมูลสารสนเทศ ณ ศาลสูงเซี่ยงไฮ้ (Shanghai High People’s Court) ณ นครเซี่ยงไฮ้ สาธารณรัฐประชาชนจีน โดยมีรองประธานศาลสูงเซี่ยงไฮ้ ให้การต้อนรับคณะผู้แทนไทย และผู้แทนจากประเทศต่างๆ
ทั้งนี้ ในช่วงหลังการนําเสนอข้อมูลโดยผู้บริหารศาลสูงเซี่ยงไฮ้ นางสาวรื่นวดี สุวรรณมงคล อธิบดีกรมบังคับคดี ได้สอบถามเรื่องแนวทางการส่งเสริมและสนับสนุนให้ประชาชน คู่ความและทนายความ ใช้ระบบดิจิทัลของศาล ไม่ว่าในชั้นยื่นฟ้องและการบังคับคดี รวมทั้งการจัดอบรมเพื่อเพิ่มศักยภาพด้านทักษะ ความรู้ความเข้าใจเกี่ยวกับระบบดิจิทัล (Digital Literacy) ที่ศาลสูงเซี่ยงไฮ้ได้พัฒนา
รัฐบาลไทย-ข่าวทำเนียบรัฐบาล-การประชุม เรื่อง การส่งเสริมและพัฒนาเอสเอ็มอีตามแนวประชารัฐ
วันอังคารที่ 7 มีนาคม 2560
การประชุม เรื่อง การส่งเสริมและพัฒนาเอสเอ็มอีตามแนวประชารัฐ
6 มีนาคม 2560 รัฐมนตรีว่าการกระทรวงอุตสาหกรรม เป็นประธานการประชุม เรื่อง การส่งเสริมและพัฒนาเอสเอ็มอีตามแนวประชารัฐ
เมื่อวันที่ 6 มีนาคม 2560 นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสุธี มากบุญ รัฐมนตรีช่วยว่าการกระทรวงมหาดไทย ร่วมเป็นประธานการประชุมผ่านระบบ VDO Conference เรื่อง การส่งเสริมและพัฒนาเอสเอ็มอีตามแนวประชารัฐ โดยคณะรัฐมนตรีมีมติเมื่อวันที่ 17 มกราคม 2560 เห็นชอบให้กระทรวงอุตสาหกรรมจัดตั้งกองทุนพัฒนาเอสเอ็มอีตามแนวประชารัฐในวงเงิน 20,000 ล้านบาท เพื่อดําเนินงานในรูปแบบของประชารัฐที่เชื่อมโยงกับเศรษฐกิจท้องถิ่น (Local Economy) โดยจะมีการแต่งตั้งคณะอนุกรรมการทั้งในระดับกลางและระดับจังหวัดเพื่อพิจารณาคัดเลือกและกลั่นกรอง SMEs ที่มีศักยภาพและกําหนดแนวทางการพัฒนา SMEs ในแต่ละพื้นที่ และเพื่อให้การบูรณาการในการส่งเสริมและพัฒนาเอสเอ็มอีที่ผ่านกลไกประชารัฐไปสู่การปฏิบัติในพื้นที่ระดับจังหวัดได้อย่างเป็นรูปธรรม โดยมีผู้ว่าราชการจังหวัด และอุตสาหกรรมจังหวัดทั้ง 76 จังหวัด และหน่วยงานที่เกี่ยวข้องเข้าร่วมหารือ ทั้งนี้ที่ประชุมฯ ได้สรุปแนวทางการส่งเสริมและพัฒนา SMEs ตามแนวประชารัฐที่จะดําเนินการต่อไป เช่น การดําเนินงานของกองทุนพัฒนา SMEs ตามแนวประชารัฐ การจัดตั้งศูนย์สนับสนุนและให้การช่วยเหลือเอสเอ็มอี การแต่งตั้งคณะกรรมการพัฒนา SMEs ตามประชารัฐจังหวัด และแนวทางการดําเนินงานของจังหวัดเพื่อรองรับการดําเนินงานในอนาคต ณ ห้องประชุม 1 กระทรวงมหาดไทย
รัฐบาลไทย-ข่าวทำเนียบรัฐบาล-ให้ลูกจ้างทำ OT และทำงานในวันหยุดเกิน 36 ชม./สัปดาห์ ผิดกฎหมาย
วันจันทร์ที่ 30 กรกฎาคม 2561
ให้ลูกจ้างทํา OT และทํางานในวันหยุดเกิน 36 ชม./สัปดาห์ ผิดกฎหมาย
กรมสวัสดิการและคุ้มครองแรงงาน ย้ํานายจ้างให้ลูกจ้างทํางานล่วงเวลาและทํางานในวันหยุด
เกิน 36 ชั่วโมงต่อสัปดาห์ ผิดกฎหมายคุ้มครองแรงงาน ฝ่าฝืนมีโทษทั้งจําและปรับ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยว่า กฎหมายคุ้มครองแรงงาน กําหนดห้ามนายจ้างให้ลูกจ้างทํางานล่วงเวลาและทํางานในวันหยุด เว้นแต่กรณีที่มีความจําเป็นนายจ้างอาจให้ลูกจ้างทํางานล่วงเวลาและทํางานในวันหยุดได้ แต่ต้องได้รับความยินยอมจากลูกจ้างก่อนเป็นคราว ๆ ไป นอกจากนี้กฎหมายยังกําหนดห้ามนายจ้างให้ลูกจ้างทํางานล่วงเวลาและทํางานในวันหยุดรวมกันเกิน 36 ชั่วโมงต่อสัปดาห์ด้วย
อธิบดีกสร. กล่าวด้วยว่า กรณีที่นายจ้างไม่ปฏิบัติตามกฎหมาย จะมีความผิดโดยมีโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ กสร.จึงขอให้นายจ้างปฏิบัติให้ถูกต้อง หากมีข้อสงสัยหรือสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รมช.กระทรวงเกษตรฯ สนับสนุน “พะเยาโมเดล”
วันพุธที่ 15 มกราคม 2563
รมช.กระทรวงเกษตรฯ สนับสนุน “พะเยาโมเดล”
รมช.กระทรวงเกษตรฯ สนับสนุน “พะเยาโมเดล” นําร่องยางพาราแปรรูปสร้างรายได้ เพิ่มราคาช่วยเหลือชาวสวนยาง
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ได้เปิดเผยภายหลัง ร่วมเสวนา“ยุทธศาสตร์นําพาการพัฒนายางพาราทั้งระบบ” ณ มหาวิทยาลัยเทคโนโลยีราชมงคลล้านนา จ.น่าน ว่า กระทรวงเกษตรและสหกรณ์ โดยการยางแห่งประเทศไทย (กยท.) ได้มีนโยบายในการรับซื้อน้ํายางพารา ผลักดันการเพิ่มปริมาณการใช้ยางพาราในการแปรรูปยางพารา ส่งเสริมการผลิตยางและผลิตภัณฑ์ยางพาราให้มีคุณภาพได้มาตรฐานระดับสากล ส่งเสริมการดําเนินธุรกิจแปรรูปยาง/ไม้ยางพารา และเพิ่มขีดความสามารถในการแข่งขันของผู้ประกอบการแปรรูปยาง/ไม้ยางพารา พัฒนาเกษตรกร/สถาบันเกษตรกรฯให้มีความเข้มแข็งและมีรายได้ที่มั่นคง ส่งเสริมการวิจัยและพัฒนาเทคโนโลยีและนวัตกรรมเพื่อสร้างมูลค่าเพิ่มให้สินค้า พัฒนาระบบตลาดและช่องทางการจัดจําหน่ายยางและผลิตภัณฑ์ยางพาราทั้งในประเทศและต่างประเทศ ส่งเสริมการใช้ยางภายในประเทศ ปรับปรุงข้อมูลสารสนเทศที่เกี่ยวข้องกับยางพาราทั้งระบบมีความถูกต้อง ชัดเจนและทันสมัย ส่งเสริมและสนับสนุนให้ประเทศไทยเป็นศูนย์กลางอุตสาหกรรมผลิตภัณฑ์ยางพารา ช่วยลดผลกระทบจากความผันผวนของราคายางพารา และบรรเทาความเดือดร้อนแก่พี่น้องเกษตรกร ให้เกษตรกรมีรายได้ที่ดีขึ้น และมีคุณภาพชีวิตที่มั่นคง
“ปัญหาราคายางพารา เป็นปัญหาที่ต้องได้รับการแก้ไขอย่างเร่งด่วน เพราะยางพาราถือเป็นพืชเศรษฐกิจของประเทศไทย ในแต่ละปีประเทศไทยเป็นผู้ผลิตและส่งออกยางพาราธรรมชาติอันดับหนึ่งของโลก ราคายางพารานั้นตกต่ําลงไปอย่างมาก จึงคิดหาทางแก้ไขปัญหา โดยใช้พะเยาโมเดลเป็นที่ตั้ง และในตอนนี้ทางการยางแห่งประเทศไทย (กยท.) ได้ตั้งโรงงานน้ํายางข้น การแปรรูปเป็นผลิตภัณฑ์ ที่จังหวัดพะเยา เพื่อจําหน่ายภายใน ภายนอกประเทศ รวมทั้งการนําไปใช้ในภาครัฐ กระตุ้นราคายาง ช่วยเหลือพี่น้องเกษตรชาวสวนยางให้มีรายได้ที่มากขึ้นและยั่งยืน”
ร้อยเอก ธรรมนัส กล่าว
ประเทศไทยมีพื้นที่ปลูกยางพาราทั้งหมด 18,948,272 ไร่ โดยภาคเหนือประกอบด้วย 15 จังหวัด อันได้แก่ จังหวัดกําแพงเพชร จังหวัดเชียงราย จังหวัดเชียงใหม่ จังหวัดตาก จังหวัดน่าน จังหวัดพิจิตร จังหวัดพิษณุโลก จังหวัดเพชรบูรณ์ จังหวัดสุโขทัย จังหวัดลําพูน จังหวัดลําปาง จังหวัดอุตรดิตถ์ จังหวัดแพร่ จังหวัดแม่ฮ่องสอน และจังหวัดพะเยา โดยมีพื้นที่ปลูกยางพารา 895,396 ไร่ ในส่วนจังหวัดพะเยานั้น มีพื้นที่ปลูกยางพารา ที่เกษตรกรได้มาขึ้นทะเบียนกับทางการยางแห่งประเทศไทย (กยท.) ประมาณ 65,000 ไร่ ผลผลิตยางพาราส่วนใหญ่ คือยางพาราก้อนถ้วย ซึ่งมีปัญหาค่อนข้างมากในเรื่องของราคา และเรื่องทําลายสิ่งแวดล้อม ดังนั้นการยางแห่งประเทศไทย จ.พะเยาจึงพยายามที่จะให้เกษตรกร จ.พะเยา ปรับเปลี่ยนจากการจําหน่ายยางพาราก้อนถ้วย เป็นยางพาราสดให้มากขึ้น
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมบัญชีกลางแจ้งกำหนดการจ่ายเงินเดือนข้าราชการ ลูกจ้างประจำ และผู้รับบำนาญ ปี พ.ศ. 2563
วันศุกร์ที่ 3 กรกฎาคม 2563
กรมบัญชีกลางแจ้งกําหนดการจ่ายเงินเดือนข้าราชการ ลูกจ้างประจํา และผู้รับบํานาญ ปี พ.ศ. 2563
ตามมติที่ประชุม ครม. เมื่อวันที่ 30 มิ.ย.2563 ได้พิจารณาเกี่ยวกับเรื่องการกําหนดวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี พ.ศ. 2563 โดยกําหนดให้วันจันทร์ที่ 27 กรกฎาคม 2563 เป็นวันหยุดราชการเพื่อชดเชยวันหยุดในช่วงเทศกาลสงกรานต์
นางสาวิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามมติที่ประชุมคณะรัฐมนตรี (ครม.) เมื่อวันที่ 30 มิถุนายน 2563 ได้พิจารณาเกี่ยวกับเรื่องการกําหนดวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี พ.ศ. 2563 โดยกําหนดให้วันจันทร์ที่ 27 กรกฎาคม 2563 เป็นวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี พ.ศ. 2563 จํานวน 1 วัน กรมบัญชีกลางได้ปรับการจ่ายเงินในเดือนกรกฎาคม 2563 ให้เร็วขึ้น จากเดิมการจ่ายเงินเดือนข้าราชการและลูกจ้างประจํา กําหนดจ่ายในวันที่ 27 กรกฎาคม 2563 เปลี่ยนเป็นวันที่ 24 กรกฎาคม 2563 ส่วนการจ่ายเงินสําหรับผู้รับบํานาญ จากเดิมกําหนดจ่ายในวันที่ 24 กรกฎาคม 2563 เปลี่ยนเป็นวันที่ 22 กรกฎาคม 2563 ซึ่งเป็นไปตามระเบียบและวิธีปฏิบัติ ในการจ่ายเงินเดือน ที่กําหนดให้จ่ายก่อน 3 วันทําการสุดท้ายของเดือน และการจ่ายเงินบํานาญที่กําหนดให้จ่ายก่อน 5 วันทําการสุดท้ายของเดือน สําหรับการจ่ายเงินเดือนข้าราชการ ลูกจ้างประจําและผู้รับบํานาญในเดือนถัดไปจะยังคงกําหนดจ่ายตามปฏิทินการจ่ายเดิม ดังนี้
ปฏิทินการจ่ายเงินเดือนข้าราชการ ลูกจ้างประจํา และบํานาญ ปี พ.ศ. 2563
เดือน    วันที่โอนเงินเข้าบัญชี
บํานาญ ข้าราชการและลูกจ้างประจํา
มกราคม    24 ม.ค.   28 ม.ค.
กุมภาพันธ์   21 ก.พ.   25 ก.พ.
มีนาคม   24 มี.ค.   26 มี.ค.
เมษายน   23 เม.ย.   27 เม.ย.
พฤษภาคม   22 พ.ค.   26 พ.ค.
มิถุนายน   23 มิ.ย.   25 มิ.ย.
กรกฎาคม   22 ก.ค.   24 ก.ค.
สิงหาคม   24 ส.ค.  26 ส.ค.
กันยายน   23 ก.ย.   25 ก.ย.
ตุลาคม   22 ต.ค.   27 ต.ค.
พฤศจิกายน  23 พ.ย.   25 พ.ย.
ธันวาคม   23 ธ.ค.   25 ธ.ค.
“การจ่ายเงินดังกล่าวเป็นไปตามหนังสือกรมบัญชีกลาง ด่วนที่สุดที่ กค 0412.4/ ว 2 ลงวันที่ 6 มกราคม 2563 ทั้งนี้หากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-นายกรัฐมนตรีย้ำทุกภาคส่วนต้องร่วมกันขับเคลื่อนเศรษฐกิจหมุนเวียน นำประเทศสู่การพัฒนาอย่างยั่งยืน
วันจันทร์ที่ 26 สิงหาคม 2562
นายกรัฐมนตรีย้ําทุกภาคส่วนต้องร่วมกันขับเคลื่อนเศรษฐกิจหมุนเวียน นําประเทศสู่การพัฒนาอย่างยั่งยืน
นายกรัฐมนตรีย้ําทุกภาคส่วนต้องร่วมกันขับเคลื่อนเศรษฐกิจหมุนเวียน นําประเทศสู่การพัฒนาอย่างยั่งยืน
วันนี้ (26 สิงหาคม 2562) เวลา 16.30 น. ณ โรงแรมเซ็นทารา แกรนด์ และบางกอกคอนเวนชันเซ็นเตอร์ เซ็นทรัลเวิลด์ พลเอก ประยุทธ์ จันทร์โอชา นายกรัฐมนตรี แสดงวิสัยทัศน์และกล่าวปิดงาน SD Symposium 10 Years “Circular Economy : Collaboration for Action” สรุปสาระสําคัญดังนี้
นายกรัฐมนตรีกล่าวว่ารัฐบาลตระหนักถึงความสําคัญในการพัฒนาที่ยั่งยืน โดยมุ่งเน้นให้เกิดความสมดุลระหว่างการใช้ทรัพยากรเพื่อการพัฒนาประเทศ และการอนุรักษ์ ฟื้นฟูทรัพยากรเพื่อให้เกิดความยั่งยืนในระยะยาว จึงได้บรรจุเรื่องการเติบโตอย่างยั่งยืนเป็นหนึ่งในแผนแม่บทภายใต้ยุทธศาสตร์ชาติ นอกจากนี้ยังได้กําหนดเรื่องการพัฒนาภายใต้แนวคิดเศรษฐกิจหมุนเวียนไว้ในนโยบายรัฐบาล ตามโมเดลการพัฒนาใหม่ที่เรียกว่า “BCG Model” ซึ่งเป็นการบูรณาการการพัฒนาเศรษฐกิจ 3 มิติ คือ เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) ไปพร้อมกัน
เศรษฐกิจหมุนเวียน มุ่งเน้นการสร้างมูลค่าเพิ่มจากการนําทรัพยากรมาใช้ให้เกิดประโยชน์สูงสุด ซึ่งการบริหารจัดการขยะ/ของเสียอย่างมีประสิทธิภาพ เป็นปัจจัยสําคัญยิ่งของการพัฒนาสู่ระบบเศรษฐกิจหมุนเวียน สถานการณ์ขยะในประเทศไทยถือเป็นปัญหาสําคัญที่ต้องได้รับการแก้ไขอย่างเร่งด่วน เนื่องจากปริมาณขยะมีแนวโน้มสูงขึ้นต่อเนื่องทุกปี และปริมาณขยะกว่าครึ่งไม่ได้ถูกนํากลับไปใช้ประโยชน์หรือกําจัดอย่างถูกวิธี นํามาซึ่งปัญหาต่างๆ ทั้งทางตรงและทางอ้อม ที่ผ่านมาภาครัฐได้พยายามแก้ไขปัญหาขยะมาโดยตลอด มีการจัดทําแผน/ยุทธศาสตร์การพัฒนาเพื่อผลักดันการดําเนินการเรื่องการบริหารจัดการขยะ อาทิ การจัดทําแผนแม่บทการบริหารจัดการขยะมูลฝอยของประเทศ (พ.ศ. 2559 – 2564) และการจัดทํา (ร่าง) Roadmap การจัดการขยะพลาสติกของประเทศ พ.ศ. 2561 – 2579 ประเทศไทยกําลังประสบกับวิกฤติขยะพลาสติก นํามาซึ่งการสูญเสียทรัพยากรทางทะเลที่มีค่า การจากไปของพะยูน “มาเรียม” คงช่วยกระตุ้นกระแสอนุรักษ์ทรัพยากรทางทะเลของไทย และทําให้คนไทยตระหนักถึงปัญหาขยะทะเลและขยะพลาสติกอย่างจริงจังอีกครั้ง ซึ่งต้องจัดการที่ต้นตอของปัญหา โดยลดพลาสติกจากต้นทาง ยกเลิกการใช้พลาสติกแบบใช้ครั้งเดียวทิ้ง
ทั้งนี้ การจัดทําแผนบริหารจัดการขยะ/ของเสียของประเทศ ได้เปิดโอกาสให้ทุกภาคส่วนเข้ามามีส่วนร่วมในการให้ข้อคิดเห็น/ข้อเสนอแนะ ซึ่งภาครัฐทําเพียงลําพังไม่ได้ แต่ทุกภาคส่วนต้องเข้ามามีส่วนร่วมในการดําเนินการ นอกจากนี้การสื่อสาร ประชาสัมพันธ์ก็เป็นเรื่องสําคัญ เพราะหากสามารถสร้างการรับรู้ ความตระหนัก และการยอมรับของผู้บริโภคและประชาชน ให้หันมาใส่ใจและเห็นความสําคัญของเศรษฐกิจหมุนเวียนให้มากขึ้น ก็ย่อมจะมีส่วนช่วยให้การดําเนินงานต่างๆ ที่เราพยายามร่วมกันผลักดันเกิดผลอย่างเป็นรูปธรรมได้
นายกรัฐมนตรีขอบคุณ SCG ที่เป็นกําลังสําคัญในการขับเคลื่อนเศรษฐกิจหมุนเวียนมาโดยตลอด พร้อมย้ําอีกครั้งว่าการขับเคลื่อนการพัฒนาประเทศตามแนวคิดเศรษฐกิจหมุนเวียนนั้น จําเป็นต้องอาศัยความร่วมมือจากทุกภาคส่วน และร่วมกันผลักดันสู่การลงมือปฏิบัติจริงเพื่อชีวิตและสังคมที่ดีของทุกคนและนําประเทศไปสู่การพัฒนาอย่างยั่งยืนต่อไป
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยจัดกิจกรรม “กทพ. มอบความรัก เนื่องในวันผู้สูงอายุแห่งชาติ” ประจำปี 2561
วันศุกร์ที่ 23 มีนาคม 2561
การทางพิเศษแห่งประเทศไทยจัดกิจกรรม “กทพ. มอบความรัก เนื่องในวันผู้สูงอายุแห่งชาติ” ประจําปี 2561
การทางพิเศษแห่งประเทศไทย (กทพ.) กระทรวงคมนาคม จัดกิจกรรม “กทพ. มอบความรัก เนื่องในวันผู้สูงอายุแห่งชาติ ประจําปี 2561” เมื่อวันที่ 22 มีนาคม 2561 ณ ห้องประชุมศูนย์ควบคุมทางพิเศษกาญจนาภิเษก (บางพลี - สุขสวัสดิ์) (CCB6) อําเภอพระประแดง จังหวัดสมุทรปราการ
คณะรัฐมนตรีได้มีมติเมื่อวันที่ 14 ธันวาคม 2525 กําหนดให้วันที่ 13 เมษายน ของทุกปีเป็นวันผู้สูงอายุแห่งชาติและให้จัดกิจกรรมพิเศษเนื่องในโอกาสดังกล่าว โดยกําหนดกรอบแนวทางการจัดงานวันผู้สูงอายุแห่งชาติให้หน่วยงานราชการ รัฐวิสาหกิจ และองค์กรต่าง ๆ พิจารณาจัดกิจกรรมตามความเหมาะสม สําหรับการจัดกิจกรรมเนื่องในวันผู้สูงอายุแห่งชาติ ประจําปี 2561 กทพ. ได้ประสานงานกับคณะกรรมการชุมชนผู้สูงอายุ อนามัยบางหญ้าแพรก อําเภอพระประแดง จังหวัดสมุทรปราการ ซึ่งอยู่ในเขตทางพิเศษกาญจนาภิเษก (บางพลี - สุขสวัสดิ์) เป็นผู้คัดเลือกผู้สูงอายุในชุมชนเข้าร่วมกิจกรรม ประกอบด้วย การเยี่ยมชมห้องควบคุมการจราจร เพื่อให้รับทราบเกี่ยวกับการควบคุมและอํานวยการจราจร การให้ความช่วยเหลือผู้ใช้บริการที่ประสบเหตุและเกิดเหตุขัดข้องต่าง ๆ บนทางพิเศษ และการสักการะหลวงพ่อวัดไร่ขิงและองค์พระปฐมเจดีย์ จังหวัดนครปฐม เพื่อความเป็นสิริมงคล
ทั้งนี้ กทพ. ได้จัดโครงการและกิจกรรมเพื่อสังคมอย่างต่อเนื่องทุกปี เช่น กิจกรรมแบ่งปันรอยยิ้มแด่น้องริมทางด่วน ด้วยการมอบทุนการศึกษาให้กับนักเรียน และมอบอุปกรณ์การเรียน อุปกรณ์กีฬาให้กับโรงเรียนที่อยู่ในแนวเขตทางพิเศษ กิจกรรมทางด่วนเพื่อเยาวชน มอบทุนการศึกษาให้กับเยาวชนที่อยู่ในชุมชนแนวเขตทางพิเศษ โครงการทางพิเศษคู่ใจสู้ภัยหนาว นําผ้าห่มที่ได้รับบริจาคจากผู้ใช้บริการทางพิเศษไปมอบให้กับผู้ประสบภัยหนาวในจังหวัดต่าง ๆ เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานการประชุม คณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ 1/2561
วันอาทิตย์ที่ 7 มกราคม 2561
รัฐมนตรีว่าการกระทรวงยุติธรรม เป็นประธานการประชุม คณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ 1/2561
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ 1/2561
เมื่อวันศุกร์ที่ 5 มกราคม 2560 เวลา 13.45 น. ณ ห้องประชุม บีบี 206 ศูนย์ประชุมวายุภักดิ์
โรงแรมเซ็นทรา บายเซ็นทาราศูนย์ราชการและคอนเวนชันเช็นเตอร์ แจ้งวัฒนะ กรุงเทพฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ 1/2561
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
และคณะกรรมการจากหน่วยงานต่าง ๆ ที่เกี่ยวข้อง เข้าร่วมประชุมฯ
ในโอกาสนี้ รัฐมนตรีว่าการกระทรวงยุติธรรม ได้เน้นย้ําเรื่องการเตรียมบุคลากร
ก่อนเข้าสู่กระบวนการยุติธรรมและพัฒนาบุคลากรในกระบวนการยุติธรรมตั้งแต่ต้นทาง
ด้วยการประสานความร่วมมือกับสถาบันการศึกษา เพื่อบรรจุหัวข้อวิชาความรู้ด้านงานยุติธรรม
ลงในหลักสูตรนิติศาสตร์ และเน้นให้เยาวชนมีความรู้คู่คุณธรรม เป็นคนดี ก่อนคนเก่ง
รวมทั้งสร้างแรงบันดาลใจให้เยาวชนมีจิตสํานึกที่จะช่วยเหลือคนที่ไม่ได้รับความยุติธรรม
หรือตกเป็นเหยื่อ ไม่ใช่มีเงินหรือสิ่งล่อใจอื่นใดมาเป็นแรงจูงใจในการปฏิบัติหน้าที่
นอกจากนี้ ได้เน้นย้ําเรื่องการสร้างความเชื่อมั่น และศรัทธาในกระบวนการยุติธรรมของประชาชนด้วย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 10 - 16 สิงหาคม 2561 พบการกระทำผิด จำนวน 518 คดี คิดเป็นเงินค่าปรับ 7.94 ล้านบาท
วันศุกร์ที่ 17 สิงหาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 10 - 16 สิงหาคม 2561 พบการกระทําผิด จํานวน 518 คดี คิดเป็นเงินค่าปรับ 7.94 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 10 – 16 สิงหาคม 2561) พบว่ามีการกระทําผิด จํานวน 518 คดี คิดเป็นเงินค่าปรับ 7.94 ล้านบาท โดยแยกเป็น - สุรา จํานวน 312 คดี คิดเป็นเงินค่าปรับ 3.23 ล้านบาท
- ยาสูบ จํานวน 112 คดี คิดเป็นเงินค่าปรับ 3.30 ล้านบาท
- ไพ่ จํานวน 17 คดี คิดเป็นเงินค่าปรับ 0.09 ล้านบาท
- น้ํามันและผลิตภัณฑ์น้ํามัน จํานวน 30 คดี คิดเป็นเงินค่าปรับ 0.44 ล้านบาท
- รถจักรยานยนต์ จํานวน 23 คดี คิดเป็นเงินค่าปรับ จํานวน 0.29 ล้านบาท
- สินค้าอื่น ๆ จํานวน 24 คดี รวมเป็นเงินค่าปรับ 0.57 ล้านบาท
โดยมีของกลางแยกเป็นน้ําสุรา จํานวน 1,196.535 ลิตร ยาสูบ จํานวน 4,734 ซอง ไพ่ จํานวน 384 สํารับ น้ํามันและผลิตภัณฑ์น้ํามัน จํานวน 12,577 ลิตร รถจักรยานยนต์ จํานวน 15 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล- กระทรวงยุติธรรม โดย สยจ.ปราจีนบุรี ลงพื้นที่ให้ความรู้ทางด้านกฎหมายแก่ประชาชน
วันศุกร์ที่ 14 กรกฎาคม 2560
กระทรวงยุติธรรม โดย สยจ.ปราจีนบุรี ลงพื้นที่ให้ความรู้ทางด้านกฎหมายแก่ประชาชน
นายถาวร กูลศิริ ยุติธรรมจังหวัดปราจีนบุรี มอบหมายให้พนักงานคุ้มครองสิทธิและเสรีภาพ ลงพื้นที่หมู่บ้านโคกสว่าง หมู่ที่ ๔ ตําบลบุฝ้าย อําเภอประจันตคาม จังหวัดปราจีนบุรี
เมื่อวันพฤหัสบดีที่ ๑๓ กรกฎาคม ๒๕๖๐
นายถาวร กูลศิริ ยุติธรรมจังหวัดปราจีนบุรี มอบหมายให้พนักงานคุ้มครองสิทธิและเสรีภาพ
ลงพื้นที่หมู่บ้านโคกสว่าง หมู่ที่ ๔ ตําบลบุฝ้าย อําเภอประจันตคาม จังหวัดปราจีนบุรี
เพื่อเผยแพร่ประชาสัมพันธ์ให้ประชาชนในพื้นที่ มีความรู้ความเข้าใจ
ในบทบาทภารกิจของสํานักงานยุติธรรมจังหวัดปราจีนบุรี
เช่น การให้ความช่วยเหลือของกองทุนยุติธรรม
การให้ความช่วยเหลือทางการเงินแก่ผู้เสียหายและจําเลยในคดีอาญา
และการให้ความช่วยเหลือในเรื่องอื่นๆ ของสํานักงานยุติธรรมจังหวัด
รัฐบาลไทย-ข่าวทำเนียบรัฐบาล-ปฏิบัติตามมาตรการ ทุกคนในประเทศต้องร่วมมือกันเพื่อป้องกันโควิด-19
วันอังคารที่ 2 มิถุนายน 2563
ปฏิบัติตามมาตรการ ทุกคนในประเทศต้องร่วมมือกันเพื่อป้องกันโควิด-19
เพื่อประเทศของพวกเรา